Tervetuloa ohjelmaan! Tapaamme nyt pariskunnan, -
joka haluaa auttaa kristittyjä löytämään läheisyyden -
Jumalan kanssa ja kuulemaan enemmän Pyhän Hengen ääntä.
Tervetuloa ohjelmaan, Kevin ja Kathy Basconi. - Kiitos.
Haluatte auttaa ihmisiä kokemaan Jumalan yliluonnollisen maailman.
Kevin, miten löysit itse sen, mitä nyt opetat muille?
Ennen kuin vastaan, tahdon sanoa, -
että on suuri kunnia ja etuoikeus olla kanssanne täällä TV7:llä -
ja puhua upeille ja rakkaille suomalaisille.
Jumala rakastaa tätä kansakuntaa, -
ja Hän tulee tekemään mahtavia tekoja tässä maassa.
Kiitos tuosta rohkaisevasta sanomasta.
On kunnia saada teidät tänne.
En ole aina palvellut Jumalaa.
Olemme vaimoni kanssa tehneet nyt 14 vuotta kokopäiväistä palvelutyötä.
Ennen sitä olin kamala ihminen.
Minulla oli kamala huumeriippuvaisen elämäntapa, ja kamalia asioita.
Mutta eräänä päivänä, 5.2.2001, -
kohtasin Jeesuksen Herranani ja Vapahtajanani -
ja vapauduin välittömästi huumeriippuvuudesta.
Käytin kovia aineita, kuten heroiinia. Kunnia vapautumisesta Herralle.
Harvinaista! Monien pitää taistella ja mennä päihdekuntoutukseen.
Oli erityistä, että vapauduit heti. - Se oli yliluonnollista.
Aloin saada kohtaamisia Pyhän Hengen kanssa.
25.2.2001, -
anteeksi, 25.11.2001 kohtasin Jeesuksen. Hän ilmestyi minulle.
Hän ilmoitti itsensä minulle. Joh. 14:ssä sanotaan, -
että jos rakastamme Jumalaa, Hän ilmoittaa itsensä meille. Koin sen.
Herra puhui minulle kasvoista kasvoihin ja lähetti minut -
kaikkeen maailmaan opettamaan ja julistamaan evankeliumia.
Jumalan armosta olemme tehneet sitä nyt vuosia -
ja nähneet Jumalan tekevän ihmeitä. Rakastan Jeesusta.
Haluan auttaa muitakin rakastamaan Jeesusta yhtä paljon kuin minä.
Koit yliluonnollisen ensimmäistä kertaa, kun vapauduit.
Oliko se ensimmäinen kerta, kun todella koit sitä, mitä opetat muille?
Sanoisin: "kyllä", mutta ajan myötä sain lisää kohtaamisia -
Jumalan valtakunnan kanssa. Se on hyvin todellinen.
Jumala haluaa meidän tuntevan Hänet läheisesti, ystävänä, -
se on Pyhän Hengen rooli. Kathyllä on hienoa ilmestystietoa siitä.
Uskon, että olemme jossakin, mitä kutsun "ikuisuuden risteykseksi", -
jossa Jumalan Henki ojentautuu kohti luodun henkeä, meidän, ihmiskunnan,
vetääkseen meitä lähemmäs itseään suhteeseen.
Kathy, puhut paljon läheisyydestä ja läheisestä suhteesta, -
joka meillä voi olla Jumalan kanssa.
Voitko kertoa matkastasi? Millainen oli matkasi Jumalan luo?
Uutena kristittynä kävin seurakunnassa.
Tein töitä lakkaamatta.
Periaatteessa paloin loppuun.
Menin kotiin ja sanoin: "Täytyy olla jotakin enemmän."
Sitten aloin -
pyrkiä lähemmäs Jumalaa ja etsiä Häntä enemmän.
Huomasin, että silloin Hänen läsnäolonsa, rakkautensa -
ja kirkkautensa tulivat.
Noissa hetkissä Hän opetti minua, täytti minua.
Hän paransi, puhdisti, vapautti, eheytti ja uudisti minut.
Sain oppia tuntemaan Hänen sydämensä ja tiensä -
ja sen, miten ihana Hän on ja miten paljon Hän rakastaa meitä.
Se eheytti ja uudisti minut. Olin uusi ihminen, muuttunut.
Miten aloit etsiä Häntä?
Kuuntelin monia ihmisiä televisiossa, -
monia ihania pastoreita, jumalanpalvelijoita, -
jotka uskoivat lahjoihin, voimaan ja voiteluun. Luin Sanaa.
Ja halusin Jumalasta kaiken, kaiken.
Aloin pyytää Häneltä ja viettää aikaa Hänen kanssaan.
Se on avain: viettää aikaa Hänen kanssaan, -
ei niinkään rukoillen, -
vaan viettäen laatuaikaa ja keskittyen syvästi Häneen.
Ja Hän opetti minua ja puhui minulle.
Hän myös kuritti minua.
Se oli ihanaa.
Oliko se pitkä prosessi?
Kevin koki jotakin dramaattista, välittömän vapautumisen.
Entä sinä? Sanoit, että Hän paransi sinut sisäisesti.
Oliko se pitkä prosessi vai tapahtuiko se nopeasti?
Kun aluksi tulin tuntemaan Jumalan ja Hänen lahjansa, -
Jumala alkoi käyttää minua sairaiden parantamisessa.
Mutta Hän hoiti minua kahdeksan vuotta.
Vietin aikaa Hänen kanssaan läheisyydessä, -
ja silloin Hän vapautti minut, pääosin, menneisyyteni asioista.
Mitä se sitten olikin, Hän vapautti minut.
Silloin aloin todella pyrkiä Hänen läheisyyteensä -
ja mennä syvemmälle Hänessä.
Noina kahdeksana vuonna vietin vain aikaa Hänen kanssaan.
Sitten Hän ilmestyi voimallisesti.
Silloin opin ja kasvoin ja menin syvemmälle Hänessä.
Hänen läsnäolossaan. - Aivan. Hänen kirkkaudessaan.
Se on kaunis kertomus.
Olette luultavasti nähneet muita, vastaavia kertomuksia, -
kun Jumala tekee työtään ihmisissä.
Mitä olette nähneet Jumalan tekevän ihmisten elämässä, -
kun olette palvelleet heitä asioissa, jotka itse olette oppineet?
Kuten sanoit, joskus muutokset ovat dramaattisia, -
joskus Jumala vapauttaa, puhdistaa ja eheyttää ajan myötä.
Olemme nähneet, miten ihmiset ovat hetkessä -
saaneet ilmestyksen Jeesuksesta Vapahtajana ja Messiaana -
ja heidän elämänsä on muuttunut hetkessä täysin.
Uskon, että Jumalan armosta saan rukoilla -
riippuvuuksista kärsivien puolesta.
Meillä on monia todistuksia kaikkialta maailmasta ihmisistä, -
jotka ovat olleet huumeriippuvaisia ja vapautuneet hetkessä, -
syttyneet Jumalan tulesta, kääntyneet Jeesuksen puoleen kokosydämisesti.
Jotkut heistä ovat nyt evankelistoja, pastoreita ja Jumalan työssä.
Tri James Goll antoi meille profetian, kun aloitimme työtämme: -
Minä auttaisin ihmisiä kohoamaan korkeuksiin, -
mutta Kathy pitäisi heidät maan pinnalla.
Se on osoittautunut todeksi. Hänellä on sellainen sydän Jeesukselle -
ja kyky välittää Pyhän Hengen lempeää puolta ihmisille.
Joskus Jumala käyttää minua voimallisemmalla, erilaisella -
Pyhän Hengen voitelun tasolla -
parantumisissa, ihmeissä ja merkeissä. Samoin Kathyä.
Hepr. 4:12:n mukaan Jumalan Sana on terävä ja elävä.
Se on kaksiteräinen miekka. Joskus eri terissä on erityyppinen voitelu, -
jos ymmärrät, mitä tarkoitan.
Jumalan on tuonut teidät yhteen. Yhdessä olette täydellinen paketti.
Teillä molemmilla on eri... - Kiitos.
Luultavasti, uskon niin.
Mainitsit ihmeet ja parantumiset. Millaisia parantumisia olette nähneet -
vuosien aikana palvelutyössä?
Olemme nähneet Jumalan tekevän jokaisen ihmeen, josta Sana puhuu.
Joitakin päiviä sitten olimme Tukholmassa.
Näimme uutta luovia ihmeitä. Yhden naisen kehosta hävisi metalliosia.
Hän vapautui 60 vuotta kestäneestä kivusta.
Kuurot korvat ovat avautuneet.
Eräästä miehestä lähti kurkun kokoinen syöpä.
Jumala kosketti häntä. Hänen uskonsa Jeesukseen syttyi uudelleen.
Hän on nyt innoissaan Jumalasta.
Suurin ihme, jonka olemme koskaan nähneet, -
on se, että ihminen ottaa Jeesuksen Vapahtajakseen.
Ruotsissa äskettäin moni otti Jeesuksen vastaan.
Uskon, että Jumala on tekemäisillään jotakin valtavaa Suomessa -
suhteessa suurimpaan ihmeeseen, -
joka mielestäni on Herran antama pelastus.
Ehkä joku kokee outoa vetoa sydämessään.
Ehkä se on Pyhä Henki. Ehkä he ovat katsoneet kanavaa aiemmin -
ja he tietävät, että heidän täytyy ottaa Jeesus Vapahtajakseen.
Raamatussa sanotaan selvästi: -
jos sydämessään uskoo, että Jeesus on Vapahtaja -
ja että Hän kuoli ristillä ja vuodatti verensä syntiemme sovitukseksi, -
jos vain sanoo sen ääneen, voi pelastua ja syntyä uudesti.
Uskon, että monet suomalaiset tulevat syntymään uudelleen. Tulee herätys.
Myös TV7:n työ tulee laajenemaan suuresti.
Jumala avaa teille monia ovia moniin kansakuntiin.
Se kasvaa eksponentiaalisesti. TV7 laajenee ylenpalttisesti.
Työnne kautta moni pelastuu.
Kiitos noista rohkaisevista sanoista, -
sillä siksi Martti ja Mirja Ojares aloittivat tämän työn.
He haluavat nähdä suurimman ihmeen: ihmisiä tulee Jeesuksen luo.
Kiitos sanoistasi.
Sen lisäksi että opetatte ihmisille yliluonnollisuudesta, -
teette myös humanitaarista työtä.
Teette orpotyötä Afrikassa ja autatte köyhiä Israelissa.
Kathy, voisitko kertoa, miten orpotyö alkoi?
Miten saitte sen sydämellenne?
Uskon, että Kevin osaisi selittää sen hyvin.
Hän sai ilmestyksen Herralta. Herra puhui hänelle.
Kevin, voisitko kertoa, miten orpotyö alkoi? - Toki. Vaimoni on kultainen.
Herra antoi sen hänelle.
Olimme Ugandassa vuonna 2002. Pyhä Henki ilmestyi minulle bussissa.
Aloin nähdä lapsia toisensa jälkeen aivan kuin filmissä.
Näin lapsen kasvot. Tiesin hänen nimensä ja olinpaikkansa.
Tiesin, näkikö hän nälkää tai kohdel- tiinko häntä kaltoin. Sydämeni murtui.
Näky jatkui hetken "taivaallisissa paikoissa," -
sillä minut temmattiin ruumiistani.
Silloin minulla ei ollut rahaa edes vuokraan tai ruokaan.
Minun piti lainata rahaa, jotta sain ostettua hammastahnaa matkalle.
Herra vei minut köyhyydestä vaurauteen, -
sairaudesta terveyteen ja toivottomuudesta toivoon.
Olin juuri päässyt irti huumeista.
Jumala kysyy: "Rakennatko koteja lapsilleni?"
Minun piti miettiä, koska en tiennyt edes, mistä tulisi seuraava ateria.
Pohdin, rukoilin ja suostuin.
Kun suostuin, Jumala alkoi avata ovia ihmeellisesti.
Nyt meillä on neljä lastenkotia Tansaniassa järvien alueella.
Autamme myös Uganda Orphans Fund -orpokotityötä Ugandassa.
Se auttaa "yön lapsia" Gulun alueella Ugandassa.
Autamme Iris-työhön liittyvää -
Michael's Children's Village -työtä Etelä-Afrikassa.
Autamme köyhien tukemista Jerusalemissa ja Israelissa -
365 päivää vuodessa.
Jumala on laskenut sydämellemme Israelin tukemisen, -
ja vaikka järjestömme on pieni, yritämme auttaa Israelia kaikin tavoin:
hengellisesti, taloudellisesti ja teoillamme. Käymme Israelissa, -
siunaamme ja rakastamme Israelia.
Uskomme, että Jumalan käsi on Israelin kansakunnan yllä.
Monia ihania asioita on tapahtunut, -
kun olemme aktiivisesti alkaneet auttaa Israelia ja Jerusalemia.
Jumala nosti minut köyhyydestä ja muutti elämäni täysin.
Nyt voin Jumalan armosta ja Pyhän Hengen voimasta -
auttaa taloudellisesti monia ihmisiä.
Sanoin vain "kyllä", silloin kun se näytti mahdottomalta. Luuk. 1:37: -
"Jumalalle ei mikään ole mahdotonta."
Joskus kun Hän puhuu ja antaa reema-sanan, Hän sanoo: -
"Sanotko 'kyllä'?" Kun sanomme sen, Hän tekee ihmeellisiä asioita.
Kathy, miten orpokotityö on koskettanut sinun elämääsi?
Mitä olet nähnyt Jumalan tekevän noiden lasten elämässä?
Kun voi nähdä heidän hymyilevät kasvonsa ja täydet vatsansa -
ja miten he palvelevat Jumalaa, -
se on ihanaa. He ovat Hänen lapsiaan.
On etuoikeus ja kunnia, kun voi auttaa Jumalan lapsia.
Ja nähdä heidän kasvavan. Joistakin on tullut lääkäreitä.
Toiset haluavat opiskella sairaanhoitajiksi -
tai jonkin muun erikoisalan ammattilaiseksi.
Se on ihanaa nähdä.
Järjestönne siis auttaa heitä, antaa yösijan -
sekä tarjoaa ruoan ja koulutuksen.
Millaista käytännön työtä teette?
Olemme tehneet orpotyötä jo niin kauan, että on tullut myös takaiskuja.
Tansaniassa meillä on yhteistyö- kumppanina hieno järjestö, -
jolla on englanninkielinen yläkoulu ja lukio.
Kaikki Tansaniassa tukemamme orvot kasvavat Herran nuhteessa.
Toivomme, että he pääsevät ylempiin kouluasteisiin.
Yksi nuori mies nimeltään Moto Isaiah -
valmistui lukiosta 18-vuotiaana.
Maksoimme hänen englanninopintonsa.
Hän opiskeli lääketieteen tohtoriksi. Hän toimii nyt lääkärinä Tansaniassa -
täynnä Pyhää Henkeä. Ja hän myös jatkaa orpojen auttamista.
Se on hieno menestystarina. Uskomme, -
että lapset voivat muuttaa kansa- kuntaa; he ovat kansakunnan perusta.
Se on totta, sillä he ovat huomisen äänestäjiä ja johtajia.
Yksi nuori mies, Bernard, haluaa kansanedustajaksi Tansaniassa.
Maksamme hänen college-opintonsa.
Hienoa. Mainitsit takaiskut.
Millaisia takaiskuja haluatte välttää?
Filippiläiskirjeessä kehotetaan keskittymään siihen, -
mikä on pyhää, arvollista ja kiitettävää. Vastoinkäymisiä on ollut.
En halua puhua niistä tänään, sillä se ei edistä Jeesusta.
Room. 8:n mukaan kaikki yhdessä vaikuttaa niiden parhaaksi, -
jotka rakastavat Herraa.
Joitakin rakentamiamme lastenkoteja -
on tullut tunnustuskuntien ja pastorien anastamaksi. Jätän sen Jumalalle.
Kiitän Jumalaa siitä, että Hänellä on tarkoitus kaikessa tässä.
Valitsen rakkaudessa ja anteeksiannossa vaeltamisen.
Uskon, että Jumalan tarkoitukset voittavat lopulta, vaikka nämä asiat -
olivat hyvin kivuliaita käydä läpi.
Autatte myös köyhiä Israelissa.
Voisitteko kertoa lisää työstänne Israelissa, myös käytännön puolesta?
Olemme käyneet Israelissa nyt muutaman vuoden.
Olemme nähneet molemmat puolet. Herra on laskenut sydämellemme -
Israelin tukemisen ja Israelin rinnalla kulkemisen.
Autamme Israelia tukemalla Barry Segalia ja Vision for Israel -järjestöä.
Tuemme sitä jatkuvasti. Toivon, että Jumalan armosta -
voimme vierailla Segalin Joseph's Storehouse -järjestössä.
Hienoa on, että Segalin järjestö auttaa juutalaisia -
mutta myös arabeja ja palestiinalaisia.
Mitä sitten tarvitaankin: ruokaa, huo- pia, vaatteita, he toimittavat kaikkea.
Sydämeeni teki vaikutuksen, että järjestö haluaa auttaa koko Israelia.
Monesti kristityt ajattelevat, -
että Israelin tukeminen on vain juutalaisten auttamista. Ja se on totta.
Mutta Israel koostuu monista kansoista.
Ja monien eri kansojen täytyy tietää Jumalan rakkaudesta, eikö? - Kyllä.
Palvelutyönne vie teitä Afrikkaan, Israeliin ja kaikkialle maailmaan.
Matkustatte paljon ja matkustatte yhdessä pariskuntana.
Kathy, kertoisitko, millaista on työskennellä pariskuntana?
Miten löydätte kaiken matkustelun keskellä aikaa vain rentoutua?
Tuota...
Meistä on ihanaa olla Sanan palvelijoita.
Meistä on ihanaa tuoda ihmisiä Jeesuksen luo.
Se on sydämemme, myös lasten suhteen.
On ihanaa, kun voi matkustaa.
On kunnia, kun voi matkustaa ja julistaa Sanaa.
Näemme, miten Jumala tulee ja koskettaa ihmisiä.
Olemme nähneet, miten silmiä avautuu -
ja ihmisiä nousee pyörätuoleista.
Se ei ole mitään, mitä me teemme. Se on kaikki Jumalan ansiota.
Hän koskettaa ihmisiä. On etuoikeus ja kunnia, -
kun saa katsoa ja nähdä, mitä Jumala tekee.
Hän rakastaa meitä ihmisiä niin paljon.
Sinulle siis matkustaminen ei ole taakka. - Se ei ole taakka.
Voin tehdä sitä niin kauan kun Jumala lähettää meidät.
Se on ihanaa. Kaikki järjestyy aina.
Millaista on tehdä pariskuntana palvelutyötä?
Kevin ja minä menemme virran mukana.
Sitä on vaikea selittää, -
mutta hän opettaa ja palvelee armolahjoilla -
ja minä olen hänen kanssaan ja teen, mitä Henki käskee meidän tehdä.
Me vain virtaamme. Sitä on vaikea selittää. Haluatko lisätä jotakin?
Me vain virtaamme Herrassa.
Monesti kun palvelemme seurakunnassa sairaita, -
Pyhä Henki voi ilmaista, että on parempi, jos Kathy palvelee -
esimerkiksi jotakuta tiettyä naista.
Joskus Pyhä Henki kertoo Kathylle, -
että olisi parempi, jos minä palvelisin esimerkiksi jotakuta miestä.
Virtaamme sillä tavalla. Haluamme, että Pyhä Henki johtaa meitä.
Sitä voi hyvin tarkastella Korinttolaiskirjeen kautta, -
että Kristus-ruumis koostuu monesta jäsenestä.
Kathy, minä ja tiimimme -
pystymme palvelemaan Pyhän Hengen täyteydessä -
paremmin kuin yksittäisinä ihmisinä.
On kivaa, kun Kathy on mukana.
Useimmiten, 96-prosenttisesti, hän matkustaakin kanssani.
Hän on myös suuri siunaus esirukoilijana.
Tiedän, että hän rukoilee puolestani, kun rukoilen, palvelen ja julistan.
Samoin itse esirukoilen hänen puolestaan, kun hän palvelee.
Se menee käsi kädessä, kuin kolikon kaksi puolta.
Kuulin, että rukoilit itsellesi vaimoa, kun vielä olit sinkku.
Pyysit Jumalalta tietynlaista vaimoa.
Miten te kaksi tapasitte?
Yksi ominaisuus oli, että... Voit kertoa itse, miten se tapahtui.
Oli ajanjakso, jolloin elämässäni oli vahva rukousvastausten armo.
Jotkut sanovat, että minulla on yhä tuo lahja elämässäni.
Annan Jumalalle siitä kunnian.
Veljeni ehdotti, että rukoilisin itsel- leni vaimoa. En olisi halunnut sitä.
Vietimme vapaa-aikaa yhdessä. Illalla kuitenkin rukoilin polvillani -
ja aloin rukoilla itselleni vaimoa.
Toivoin, että nainen olisi kaunis, täynnä Jeesusta ja Pyhää Henkeä.
Halusin, että hän asuu itsenäisesti, ja muita asioita.
Minulla oli ystävä, joka oli liikuntarajoitteinen.
Hän rakasti ylistysmusiikkia, joten vein hänet ylistystapahtumaan.
Tapahtuman juontaja käski jokaisen tarttua vierustoveria kädestä.
Tein niin. Pyhä Henki kysyi: "Haluatko tämän naisen vaimoksesi?"
Olin huomannut, että vasemmalla puolellani oli kaunis nainen.
Tämä tapahtui seitsemänä päivänä peräkkäin. Lopuksi tajusin -
rukoilleeni itsekkään rukouksen ja tein parannusta.
Herra puhui Room. 12:sta -
ja Jumalan hyvästä, otollisesta ja täydellisestä tahdosta.
"Jos haluat kulkea edeltä määräämis- säni asioissa, odota minulta vaimoa.
Jos haluat vaimon nyt, saat hyvän vaimon, mutta et täydellistä."
Kolme vuotta myöhemmin asuin Kansas Cityssä.
Herra puhui minulle, kun olin porealtaassani lukemassa kirjaa.
Herra kysyi: "Missä olet?" - "Porealtaassa."
"Missä poreallas on?" - "Talossa."
"Missä on talo?" - "Ahvenia kuhisevan järven rannalla." Rukousvastaus sekin
"Kuka on talossa?" Aamutähti nousi sydämessäni. Ilmestys tuli, -
että Jumala oli antanut minulle täydellisen vaimon.
Jeesuksen lisäksi Kathy on ihanin asia, jonka olen Jumalalta saanut.
Kiitän Häntä Kathystä päivittäin.
Niille, jotka katsovat ja miettivät: "Tarvitsen puolison", -
olkoon tuo jae luotilankasi.
Jumalalla on sinulle täydellinen puoliso.
Joskus tyydymme hyvään, kun Jumala haluaa antaa täydellisen, -
ehkä sinullekin.
Kiitos. Ainakin vaimosi on tosi kaunis. Pyysit kaunista.
Hän on kaunis. - Sait mitä pyysit.
Oli ilo, kun olitte täällä kanssani. Oli kiva keskustella.
Ehkä nyt voisitte rukoilla katsojiemme puolesta.
Mainitsitte katsojat, jotka ehkä haluaisivat ottaa vastaan Jeesuksen.
Voitte rukoilla heidänkin puolestaan, samoin jo uskossa olevien puolesta.
Voitte rukoilla katsojien puolesta, miten Pyhä Henki johtaakin.
Rukoilen Jeesuksen nimessä katsojien puolesta.
Ehkä juuri käänsit kanavalle etkä katso kanavaa yleensä, -
mutta ehkäpä Pyhä Henki kehottaa sinua.
Jos haluat ottaa Jeesuksen vastaan, se on hyvin helppoa. Pyydä ääneen.
Rukoillaan, ja tahdon siunata uskovia, jotka katsovat tätä, -
etenkin uskossa vanhimpia. Kiitän Jumalaa niistä, -
jotka ovat uskollisesti palvelleet Herraa tässä maassa vuosien ajan.
Raamatussa sanotaan, että jos otamme Jeesuksen vastaan -
ja suullamme tunnustamme sen rukouksessa, niin me pelastumme.
Sano: "Jeesus, tule sydämeeni, -
anna anteeksi syntini ja pelasta minut.
Uskon, että olet Jumalan Poika. Että kuolit ristillä ja vuodatit veresi -
syntieni sovitukseksi. Herra, rukoilen tätä tänään ja pyydän: pelasta minut.
Jeesuksen nimessä, aamen."
Jos rukoilit, olet uudestisyntynyt. Ota yhteyttä TV7:ään -
tai paikalliseen seurakuntaan.
Koen, että Herra haluaa siunata katsojia.
Rukoilen vaimoni sydämen mukai- sesti, että tulet lähemmäs Jeesusta.
Koen, että tulee Pyhän Hengen ilmestyksen armo.
Joidenkin katsojien luona Jumalan läsnäolo ja konkreettinen kirkkaus -
alkaa täyttää paikkaa.
Jumala alkaa puhua sinulle selvästi.
Alat saada läheisen, henkilökohtaisen suhteen Jumalan kanssa.
Uskon, että tapahtuu myös parantumisia, -
etenkin reuman ja reuman oireiden kanssa taistelevien elämässä.
Koen, että luustossa tapahtuu parantumisia, -
etenkin käsissä, ranteissa, sormissa, varpaissa ja nilkoissa.
Saatat kokea lämmöntunteen kehossasi.
Ala liikutella jäseniä, joissa sinulla on ollut kipua.
Koen, että Jumala parantaa migreenejä, kroonisia selkäkipuja, -
kroonisia päänsärkyjä. Jopa näkökyky ja kuulo voivat parantua -
tässä hetkessä Jeesuksen nimessä. Pyydän vaimoani rukoilemaan, -
että Herra tulisi lähemmäs sinua.
Herra, kosketa jokaista sydäntä.
Ilmesty heidän elämässään.
Jotta he näkisivät Sinut, kuulisivat Sinut -
ja tulisivat lähemmäs Sinua.
Siunaa heitä ja täytä heitä kaikella, mitä olet, -
Jeesuksen pyhässä nimessä. Aamen.
Aamen. Kiitos vierailustanne, Kathy ja Kevin Basconi. - Kiitos.
Siunausta työhönne! - Kiitos paljon. Jumalan siunausta!
Suomennos: Marianne Tenetz